אנטה בודימיר

אנטה בּוּדימיר (<ref></ref><ref></ref> נולד ב־22 ביולי 1991) הוא כדורגלן קרואטי שמשחק בעמדת החלוץ במועדון הספרדי אוססונה ובנבחרת קרואטיה.

== קריירת מועדונים ==
=== זנקט פאולי ===
באוגוסט 2014, בודימיר הצטרף למועדון הגרמני זנקט פאולי מהבונדסליגה השנייה. הוא חתם על חוזה לארבע שנים עד 2018.<ref></ref> זנקט פאולי נאלצה לשלם דמי העברה בסך כ־900,000 אירו.<ref></ref> בראיון על החתמתו של בודימיר, הכדורגלן הקרואטי לשעבר יוריצה ורנייש תיאר אותו כ"גבוה, חזק באוויר ואמין בשילובים" והשווה את סגנונו לדימיטר ברבאטוב, כדורגלן בולגרי.<ref></ref> בודימיר עבר תקופה קשה בזנקט פאולי, כשהבקיע שער אחד ב־20 הופעות במדי הקבוצה.

=== קרוטונה ===
ב־1 בספטמבר 2015, בודימיר הושאל למועדון האיטלקי קרוטונה למשך שארית העונה.<ref></ref> הוא ערך את הופעת הבכורה שלו במדי הקבוצה ב־7 בספטמבר 2015, בהפסד 0–4 לקליארי, כאשר עלה כמחליף בדקה ה־71. במרץ 2016, קרוטונה מימשה את אופציית הרכישה בסך מיליון אירו על השחקן. בודימיר סיים את העונה כמלך השערים של קרוטונה עם 16 שערים ב־40 הופעות בסרייה ב', מה שמיקם אותו רביעי בטבלת המבקיעים באותה עונה. המועדון עלה לסרייה א' לאחר שסיים במקום השני, אחרי קליארי.<ref name="nou"></ref>

=== סמפדוריה ===
ביוני 2016, לקראת עונת הבכורה של קרוטונה בסרייה A, הפעילה סמפדוריה את סעיף השחרור של בודימיר, לפי ההערכה, באזור של 1.8 מיליון אירו, והשחקן חתם על העברתו למועדון.<ref></ref>

=== חזרה לקרוטונה ===
בשנת 2017 הושאל בודימיר בחזרה לקרוטונה לשנה עם התחייבות לקנייה.<ref></ref> המחויבות מומשה על ידי קרוטונה שירדה ליגה מהמקום ה־18 בעונת 2017/2018, שנה לאחר שעלתה אליה. הוא נשאר במועדון על חוזה קבוע.

=== מיורקה ===
ב־15 בינואר 2019, בודימיר הושאל למועדון הספרדי מיורקה.<ref></ref> הוא הבקיע את שערו הראשון עבור המועדון הבלארי ב־3 בפברואר בבעיטת עונשין מסוג פננקה בניצחון ביתי 0–2 על אלקורקון. באותו משחק הוא קיבל כרטיס אדום והורחק.<ref></ref> ב־27 ביוני, לאחר שהמועדון עלה ללה ליגה, בודימיר כבש את השער הראשון במשחק הגמר של הליגה השנייה. באותו משחק מחקה מיורקה פיגור 0–2 במשחק הראשון והביסה את דפורטיבו דה לה קורוניה 3–0. לאחר מכן חתם בודימיר על חוזה קבוע תמורת 2.2 מיליון אירו.<ref></ref>

במהלך עונת 2019/2020 בלה ליגה בודימיר כבש 13 שערים<ref name="osasuna"></ref>.

=== אוססונה ===
ב־5 באוקטובר 2020, בודימיר הושאל לקבוצה אוססונה מהלה ליגה לעונת 2020/2021.

ב־7 ביוני 2021, אוסאסונה הודיעה על החתמת בודימיר על חוזה קבוע עד יוני 2025.<ref name="osasuna signing"></ref>

== קריירה בין־לאומית ==
ב־27 באוגוסט 2020, במהלך אימון קדם העונה, זומן בודימיר על ידי מאמן נבחרת קרואטיה, זלטקו דאליץ', לסגל משחקי ליגת האומות 2020/2021 בספטמבר מול ו.<ref></ref><ref></ref> הוא ערך את הופעת הבכורה שלו בנבחרת ב־7 באוקטובר בניצחון 2–1 במשחק ידידות נגד , ובישל למריו פאשליץ' את שער הניצחון.<ref></ref> הוא כבש את שער הבכורה שלו ב־11 בנובמבר בתיקו 3–3 במשחק ידידות נגד . הוא נגע בכדור עם המרפק במהלך תנועתו לכיבוש השער, אך השופט לא שם לב לכך.<ref></ref><ref></ref>

נכלל בסגל נבחרת קרואטיה לטורניר מונדיאל 2022.

נכלל בסגל נבחרת קרואטיה לטורניר יורו 2024.

== קישורים חיצוניים ==

== הערות שוליים ==

קטגוריה:חלוצי כדורגל קרואטים
קטגוריה:כדורגלני ל.א.ס.ק. לינץ
קטגוריה:כדורגלני לוקומוטיבה זאגרב
קטגוריה:כדורגלני אינטר זאפרשיץ'
קטגוריה:כדורגלני זנקט פאולי
קטגוריה:כדורגלני מיורקה
קטגוריה:כדורגלני אוססונה
קטגוריה:כדורגלני נבחרת קרואטיה
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:קרואטים שנולדו ב-1995